Þrír norskir selfangarar , Kvitbjörn , Merediana og Havsel , eru nú á leiðinni í Vesturísinn , sem er svæðið djúpt norður af Íslandi milli Jan Mayen og Grænlands . Heimilt er að veiða 21.000 dýr í ár á þessum slóðum og þar sem veiðiskipin verða aðeins þrjú talsins er útilokað að kvótinn náist . Gríðarleg aukning hefur á síðustu árum orðið í vöðuselastofninum sem kallaður er Grænlandselur á málum nágrannaþjóðanna . Í Fiskeribladet / Fiskeran er haft eftir selafræðingi að selurinn haldi sig á svipuðum slóðum og í fyrra og ísaðstæður sömuleiðis svipaðar . Eins og við höfum áður greint frá er ætlunin að reyna að telja selina á þessu svæði með hjálp dróna ( ómannnaðra flygilda ) . Tilraunir í þá veru voru gerðar í lok marsmánaðar og tókust vel .